Vizsgaanyag 1. kyu-ra

A vizsgára bocsátás feltételei:

 Életkor megkötés:

Legalább 18 éves kor.

 Kivárási idő:

A legutóbbi övvizsgától számított 1 év.

 Az edző javaslatára:

Fehér, fekete vagy klubszínű karate ruha, barna övvel. Rendelkezzen WAKO könyvel. 

 Elméleti anyag:

A küzdelem után kérdezve.
(K): Minek az alapján kell kijelölni sérülés esetén a mérkőzés győztesét semi-contact versenyeken? (V): Ha a mérkőzést sérülés miatt be kell fejezni, a bírók döntenek arról, hogy 1: kiokozta a sérülést 2: Milyen körülmények között esett a sérülés. Ha a sérülés szabályos küzdelemben esett, akkor a nem sérült versenyző a győztes. Az országos bajnokság döntőjében, az utolsó menetben szabályos küzdelem közben bekövetkezett sérülés esetén az győz, aki pontelőnyben volt. Döntetlennél a nem sérült versenyző a győztes. Ha a sérülést az ellenfél szabálytalankodása okozta, akkor a sérült versenyző a győztes, a szabálytalankodót le kell léptetni. Ha a sérülést a versenyző saját maga okozta, akkor az ellenfél a győztes. Ha mind a két versenyző lesérül, és nem tud tovább küzdeni,, és a felelősség nem állapítható meg , az eddigi pontozás alapján kell eredményt hirdetni. (K): Light-contact mérkőzésen leléptetheti-e a vezetőbíró csupán a saját döntése alapján a szabálytalankodó versenyzőt? (V): Light-contact szabályrendszerben a versenyző leléptetéséhez a vezető bírónak tanácskoznia kell a pontozóbírákkal, és csak a többség egyetértésével léptetheti le a versenyzőt. (K): Hány mínusz pont értékű intést kaphat egy versenyző full-contact mérkőzésen anélkül, hogy leléptetnék? (V)): Full-contact szabályrendszerben a szabálytalankodó versenyző csak egy mínusz egy pont értékű intést kaphat, a második pont értékű intés automatikusan leléptetést jelent.
- Erőnlét: 

160 felülés, 70 fekvőtámasz öklön. (kento)
Az övvizsgán a technikát, térérzékelést, a védés ellentámadást, az eséseketés az elméletett 10 kyu-tól újra teljesíteni kell.

- Technika: 

A technikákat számolásra mindkét oldalra 10-szer lassan, 10-szer gyorsan kell végrehajtani.

1. Első sarokrúgás (f) + köríves rúgás (lábletétel nélkül) (f) + oldalsó rúgás (lábletétel nélkül) (t) – fordulásos sarokrúgás (f) + köríves rúgás (lábletétel nélkül) (f) + oldalsó rúgás (lábletétel nélkül) (t).

Kizami ura mawashi geri jodan – kizami mawashi geri jodan – kizami yoko geri kekomi chudan – ushiro mawashi geri jodan –kizami mawashi geri jodan – kizami yoko geri kekomi chudan.
2. Ugró egyenes rúgás tetszőleges kombinációban.

Tobi mae geri, tsuki, geri
- Térérzékelés: 

A gyakorlatokat mind a kétoldali támadóállásból végre kell hajtani. Küzdelemszerűen számolásra 10-szer.

1. Tetszőleges 4 elemű kombinált rúgás. (lábletétel nélkül) Az összes eddigi rúgásnak szerepelnie kell. (Testre félerővel megrúgva, fejre három centiméteres kontrollal).
Nihon geri jodan-chudan.
2. Ugró egyenes rúgás mind a két lábbal.

Tobi mae geri
- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

- Gyorsasági gyakorlat: 10 másodperc alatt 25 kombinált köríves rúgás (t-f) (lábletétel nélkül mindkét lábra).
- Küzdelem (Kumite):

5 küzdelem egymás után, a küzdelem időtartalma 2 perc. 

- Önvédelem:

folyamatos küzdelem 3 ellenféllel szemben

A vizsgázónak az erőnlét, a gyorsasági gyakorlat és az elmélet kivételével az összes eddigi vizsgaanyagot is be kell mutatnia.

